Unión del Pueblo Navarro talde parlamentarioari atxikitako foru parlamentari Cristina López Mañero andreak idatziz erantzuteko galdera egin du (PES-00443); horren bidez, honako informazio hau eskatzen dio Nafarroako Gobernuari:

**2023aren amaiera aldean, gertuko edukien agregatzaile baterako proiektua jaso zuen Nafarroako Gobernuak. Zer urrats egin du Gobernuak harrezkero?**

**Gertuko edukien agregatzaile bat edo gisako ekimenen batik abiaraziko al du Nafarroako Gobernuak? Hala baldin bada, zein izanen litzateke horren xedea eta zer epetan izanen litzateke hori?**

Gertuko edukien agregatzailearen proiektua, lizitatu ondoren Flumotion Services SA enpresari enkargatua, Komunikazioaren eta Proiekzio Instituzionalaren Zuzendaritza Nagusiari entregatu zitzaion 2023ko abenduan.

Une honetan [ikus-entzunezko edukien plataforma](https://www.marca-navarra.es/) bat ari da prestatzen Nafarroa Marka proiektuaren inguruan.. Euskarri berri horrek aukera ematen du hainbat iraupenetako bideoak erakusteko, eta gaiaren arabera daude sailkatuta. Aldi berean, plataformak beste dokumentu batzuk jasotzeko aukera ere ematen du, hala nola txostenak, azterlanak edota Nafarroako Gobernuaren plan estrategikoak, eta, horrez gain, audio fitxategien (podcast) biltegi sailkatua ere bada.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko azaroaren 20an

Lehendakaritzako eta Berdintasuneko kontseilaria: Félix Taberna Monzón